उत्तर प्रदेश के खबर
September 29, 2011
(बुध 28 सितम्बर)
- बांदा जनपद के पल्हरी गांव में अनुसूचित जाति के एगो आठ साल के लड़िकी से यौन दुष्कर्म होखला के पुष्टि मेडिकल रिपोर्ट से हो गइल बा.
- मुजफ्फरनगर जिला में बुध का दिने एगो तेज रफ्तार इनोवा सड़क पर खड़ा एगो ट्रक से जा टकराइल जवना चलते ओह पर सवार पाँच गो पर्यटकन के मौत हो गइल आ चार जने घवाहिल हो गइले.
- मथुरा जिला में कुछ अज्ञात हथियारबंद आदमी दू गो पुलिस वालन के गोली मार के हत्या कर दिहले आ ओह लोग के रायफल ले के फरार हो गइलन.
- प्रदेश में तीन गो नया जिला बनावल गइल बा. मुजफ्फरनगर जिला के शामली तहसील आ कैराना तहसील के मिला के प्रबुद्ध नगर जिला, मुरादाबाद के संभल आ चंदौसी आ बदायूं जिला के गुन्नौर तहसील के मिला के भीमनगर जिला आ गाजियाबाद के हापुड़ के पंचशील नगर जिला बना दिहल गइल बा. अब उत्तर प्रदेश में पचहत्तर गो जिला हो गइल. विपक्ष एकरा के वोट राजनीति बतावत विरोध कइले बा.
bho_Deva ltz_Latn awa_Deva bho_Deva bho_Deva bho_Deva bho_Deva